Case ID: 1031369
Sentence 11: Apellyasiya Məhkəməsi tərəfindən müəyyən edilmişdir ki, Tibbi Sosial Ekspert Komissiyasının sonuncu müayinəyə dair məlumatına əsasən İddiaçı xxxx 2018-cı il tarixdə, müddətsiz, İ dərəcəli əlillik təyin edilmiş, xx.xx.1966-cı il təvəllüdlü olan iddiaçının xxxx 1981-ci ildən (15 yaşından) əlilliyinin müəyyən edildiyi xxxx 2018-ci il tarixinədək olan 37 il 4 ay əmək qabiliyyətli yaş dövrü üçün 12 il 3 aydan çox olmayan sığorta stajı tələb olunur, əmək kitabçasına əsasən iddiaçının xxxx 1986-cı ildən xxxx 1993-cü ilə kimi Masallı rayon «Gürcüstan» sovxozunda fəhlə (7 il 6 gün), xxxx 1993-cü ildən xxxx 1999-cu ilə kimi Masallı rayon İSMD-də xadimə kimi iş stajı müəyyən olunmuş, iş stajı müddətləri toplandıqda, onun ümumilikdə 12 il 8 ay 21 gün iş stajı var, iddiaçı, xxxx 2018-ci il tarixdə əlilliyə görə pensiya təyin olunması üçün cavabdeh inzibati orqana müraciət etmiş, sonuncu, xxxx 2018-ci il tarixli məktubla Şöbəyə təqdim edilən sənədlər əsasında İ qrup əlilliyə görə əmək pensiyası təyin edilməsi üçün tələb olunan sığorta stajının yaranmadığına, həmçinin əmək kitabçasında qeyd olunan iş stajının yoxlanılması mümkün olmadığından, həmin illərin sığorta stajına daxil edilmədiyinə istinad etməklə, müraciətin təmin edilməsindən imtina etmişdir.Apellyasiya Məhkəməsi iş materiallarını araşdıraraq o nəticəyə gəlmişdir ki, «Vətəndaşların pensiya təminatı haqqında» Qanuna görə iddiaçının pensiyası onun əmək kitabçasının qeydləri əsasında təyin edilməlidir, xxxx 2018-ci il tarixli Masallı rayon dövlət arxivinin aktına görə iddiaçının çalışdığı həmin müəssisələr tərəfindən əmr və əmək haqqına dair sənədlər arxivə təhvil verilməmiş, qeyd olunan sovxoz və müəssisə tərəfindən dövlət arxivinə sənədlər təhvil verilmədiyindən və həmin qurumlar artıq mövcud olmadığından, iddiaçıya pensiya təyin olunmasından imtina onun hüquqlarını məhdudlaşdırır, həmçinin iddiaçının əmək kitabçasının qeydlərində təsbit olunan məlumatların həqiqətə uyğun olmadığı cavabdeh tərəfindən sübuta yetirilmədiyindən, iddiaçının əmək kitabçasının qeydləri üzrə müəyyən olunan 12 il 8 ay 21 gün iş stajı onun sığorta stajı kimi qəbul olunmalıdır, beləliklə, iddiaçının 1 qrup əlilliyə görə əmək pensiyası hüququ xxxx 2018-ci il tarixdən yaranmadığından, cavabdehin imtinası qanunsuz olmaqla onun qanunla qorunan hüquqlarını pozmuşdur.